burgasdotpro/wikipedia huggingface dataset:
Innere Stadt

Innere Stadt ( ; doslova "Vnútorné mesto") je prvý viedenský obvod. Je to viedenské staré mesto. Do rozšírenia hraníc mesta v roku 1850 bolo Innere Stadt prakticky totožné s Viedňou. Bolo rozdelené na štyri časti pomenované podľa dôležitých mestských brán: severovýchodná "Stubenviertel", juhovýchodná "Kärntner Viertel", juhozápadná "Widmerviertel" a severozápadná "Schottenviertel". 
Obvod má rozlohu a k 1. januáru 2016 má 16 409 obyvateľov. Je tu zamestnaných celkovo 100 745 ľudí. Pracujúci v Innere Stadt sú zväčša zamestnaní v cestovnom ruchu alebo v ústrediach veľkých podnikov, ktoré využívajú ústrednú polohu obvodu v rámci Viedne.
Poloha.
Innere Stadt sa rozkladá v samom centre rakúskeho hlavného mesta. Obopína ho okružná cesta Ringstraße, ktorá bola vybudovaná v mieste bývalých mestských hradieb.
Na severovýchode hraničí s Leopoldstadtom, na východe s Landstraße, na juhu s Wieden a Mariahilfom, na západe s Neubau and Josefstadtom a na severe s Alsergrundom.
Dejiny.
Keďže Innere Stadt tvorilo do roku 1850 celú Viedeň, jeho dejiny sú totožné s viedenskými dejinami do toho roku.
V roku 1850 boli dovtedajšie viedenské predmestia, ktoré sa nachádzali pred hradbami Viedne, pripojené k mestu. Z tohto dôvodu sa z dovtedajšej Viedne utvoril prvý mestský obvod, Innere Stadt, a z predmestí ďalších osem.
Roku 1858 boli staré mestské hradby zbúrané a na ich mieste bola postavená okružná trieda Ringstraße. Na novovzniknutej ulici vyrástlo niekoľko reprezentatívnych budov. Historizujúci štýl tejto ulice charakterizuje viedenskú architektúru do dnes.
V 60. rokoch 19. storočia sa po dlhých diskusiách pristúpilo k regulácii Dunaja. Mnoho ramien bolo zasypaných a hlavné riečne koryto sa tak dostalo mimo Innere Stadt. Najbližšie k centru sa tak dostalo regulované bočné rameno, takzvaný "Donaukanal," tvorí hranicu medzi Innere Stadt a Leopoldstadtom.
Toto obdobie všeobecného rozkvetu vyvrcholilo Svetovou výstavou vo Viedni v roku 1873, po ktorej v tom istom roku nasledoval Krach na Viedenskej burze, ktorý ukončil obdobie takzvanej "gründerskej" (zakladateľskej) konjunktúry.
Znak.
Znakom Innere Stadtu je červený štít s bielym krížom, ktorý je totožný s malým mestským znakom Štatutárneho mesta Viedne aj rovnomennej spolkovej krajiny. Súčasný znak pochádza z obdobia okolo roku 1270, kedy sa prvýkrat objavil na takzvaných "viedenských feníciách". Jeho predobrazom mohla byť stredoveká zástava kráľa Svätej ríše rímskej, lebo bojová zástava kráľa Rudolfa Habsburského mala podobný vzhľad.
Segestriidae

Segestriidae, po slovensky šesťočkovité), je čeľaď dvojpľúcnych pavúkov. Majú podlhovasté, stredne veľké telo kryté hustým ochlpením, ktoré vytvára kresbu. Oči sú v troch skupinách po 2. 
Rozšírenie.
Pod starou kôrou je všade hojná šesťočka podkôrna ("Segestria senoculata") s laločnatým hnedým pásikom na sivom brušku.
Systematika.
V súčasnosti je popísaných 103 druhov v 3 rodoch
Leopoldstadt

Leopoldstadt je druhý viedenský obvod. Má rozlohu a žije tu 95 238 obyvateľov (1. január 2007).
Obecný obvod (Viedeň)

Obecný obvod alebo obecný okres (po nemecky "Gemeindebezirk") alebo skrátene obvod/okres ("Bezirk") je administratívna jednotka Viedne. Viedeň sa skladá z 23 obecných obvodov, ktoré sú očíslované a majú názov.
Obvod (Budapešť)

Obvod (maď. "kerület") je administratívna jednotka Budapešti. Budapešť je rozdelená na 23 obvodov.
Vychádzajúc z prvého obvodu je číslovanie v smere hodinových ručičiek, pričom sa viackrát prekračuje Dunaj. Číslovanie je veľmi podobné viedenskému a aj počet obvodov je rovnaký. Vzhľadom na to, že každý obvod má vlastnú územnú samosprávu, obvod zodpovedá mestskej časti v Bratislave a v Košiciach.
Mestské časti Bratislavy

Bratislava sa delí na 5 okresov a tie spolu na 17 mestských častí. Z hľadiska rozlohy sú najväčšou mestskou časťou Podunajské Biskupice, s podielom 11,5 % a najmenšou mestská časť Lamač s podielom 1,8 % z celkovej rozlohy mesta.
Bratislava je rozdelená na 20 katastrálnych území, pričom katastrálne územia sú identické s mestskými časťami, výnimkou je mestská časť Nové Mesto, ktorá je rozdelená na katastrálne územia Nové Mesto a Vinohrady a mestská časť Ružinov, ktorá je rozdelená na katastrálne územia Ružinov, Trnávka a Nivy.
Kurzívou sú uvedené miestne časti, ktoré nemajú samosprávne orgány:
Externé odkazy.
Oficiálne zoznamy mestských častí sú v prílohách týchto predpisov:
Urob si sám

Urob si sám je časopis pre domácich majstrov a všetkých, ktorí chcú niečo urobiť pre to aby krajšie bývali. Vychádza 12x ročne vo vydavateľstve JAGA.
Julius Weise

Julius Weise (* 6. jún 1844, Sommerfeld, Nemecko - † 25. február 1925, Herichsdorf bei Warmbrunn vo Friedlande, Nemecko) - bol menej známy nemecký entomológ a učiteľ. Špecializoval sa prevažne na zber a výskum chrobákov (Coleoptera), hlavne na čeľade Chrysomelidae a Coccinellidae. Bol jedným z prvých entomológov, ktorý určoval druhovú príslušnosť jedincov podľa štúdia genitálneho aparátu jedinca.
Jeho špecializovaná zbierka hmyzu z čeľadí Chrysomelidae, Coccinellidae, Staphylinidae a Carabidae sa nachádza od roku 1910 v Museum für Naturkunde v Berlíne a čeľade Cerambycidae a Coccinellidae sa nachádzajú National Museum of Natural History vo Washingtone. Čeľade Curculionidae a Scolytidae sú uložené v Senckenbergovom Múzeu vo Frankfurte nad Mohanom. Časť jeho špecializovanej zbierky z čeľade Chrysomelidae a Coccinellidae sveta je asi od roku 1926 v Naturhistorisk Riksmuseum v Štokholme. Ďalšia časť jeho zbierky z čeľade Staphylinidae, ktorá bola súčasťou zbierky Gustava Kraatza je asi od roku 1907 v DEI v Münchebergu v Nemecku.
Programátor

Programátor je ten, kto postupom zvaným programovanie implementuje výsledky návrhu projektu.
Za historicky prvého programátora sa považuje uznávaná Ada Lovelace. Vo svojich Poznámkach k Analytickému stroju vyjadrila prvý algoritmus určený pre počítač - Analytický stroj Charlesa Babbaga.
Programátorská práca.
Práca na novom programe zvyčajne začína na stole programátora-analytika, ktorý určí návrh budúceho programu, ktorý predá radovým programátorom. Tí ho prevedú do sekvencie príkazov, ktorým rozumie počítač. Kratšie programy môže písať iba jeden človek, ale aj tak by mal použiť návrh. Programovanie bez návrhu vedie najčastejšie k zlým programom, ktoré je nakoniec nutné prepísať, tentokrát aj s návrhom.
Tomáš Oravec

Tomáš Oravec (* 3. júl 1980, Košice) je slovenský futbalový útočník. V sezóne 2006-07 sa stal v drese Artmedie Petržalka najlepším strelcom Corgoň ligy.
Reprezentácia.
Oravec debutoval v národnom mužstve 15. augusta 2001 v prípravnom zápase proti Iránu, v ktorom zaznamenal v dvoch po sebe idúcich minútach dva góly.
Landstraße

Landstraße je tretí viedenský obvod. Má rozlohu a žije tu 84 360 obyvateľov (1. 1. 2007).
Wieden

Wieden je štvrtý viedenský obvod. Má rozlohu a žije tu 30 237 obyvateľov (1.1.2007).
Enya

Enya, vlastným menom Eithne Patricia Ní Bhraonáin (* 17. máj 1961, Gweedor, Írsko), niekedy v médiách prezentovaná ako Enya Brennan, je írska speváčka, klaviristka a skladateľka. 
Životopis.
Enya, ako ju nazval jej starý otec, sa narodila v galskej oblasti a galčina (írska keltčina) bola preto aj jej prvý jazyk. Je šiesta z deviatich potomkov: Máire, Ciarán, Pól, Deirdre, Leon, Enya, Bartley, Olive a Bridín, ktorí sa tiež venujú hudbe. Enya spieva anglicky, írsky, latinsky, walesky, španielsky, japonsky, francúzsky, ale aj fiktívnym jazykom, ktorý sa nazýva Loxian.
Jej starí rodičia boli členovia hudobnej skupiny, jej otec bol líder skupiny "Slieve Foy Band", predtým ako si otvoril piváreň, jej mama hrala v tanečnej skupine a neskôr vyučovala hudbu v Gweedore Comprehensive School. Enya má štyroch bratov a štyri sestry: niekoľkí z nich vytvorili v roku 1968 rodinnú skupinu An Clann As Dobhair. Skupina neskôr zmenila názov na Clannad. V roku 1980, keď sa Enya stala členkou Clannad, skupinu tvorili jej súrodenci Máire, Pól, Ciarán a jej strýkovia-dvojičky Noel a Padraig Duggan. Enya hrala na klávesy a spievala sprievodné vokály na albumoch "Crann Úll" (1980) a "Fuaim" (1982). V roku 1982 producent a manažér Nicky Ryan opustil Clannad a Enya sa k nemu pripojila a tým sa začala písať jej sólová kariéra.
V roku 1987 vydala svoj prvý album, ktorý sa nazýval "Enya". Rob Dickins, hlava Warner Music UK, bol týmto albumom unesený a ihneď s ňou podpísal zmluvu.
Druhý album "Watermark" vydala v roku 1988. Pieseň "Orinoco Flow" z albumu sa neočakávane vyzdvihla na začiatok hitparád a práve táto pieseň ľudí ako prvá zaujala.
V roku 1991 vydala ďalší album "Shepherd Moons", z ktorého sa preslávili piesne "Caribbean Blue" a "Book Of Days". Enyu tak, ako aj kedysi jej bratov, požiadali o nahratie hudby do jednej epizódy vysoko sledovaného seriálu "The Celts". Keď si producenti vypočuli jej piesne, požiadali ju, aby urobila hudbu na celý seriál.
Po ďalších troch rokoch sa objavila nová pieseň "Anywhere Is", predzvesť albumu The Memory Of Trees, vydaného roku 1995.
Po desiatich rokoch svojej kariéry sa rozhodla zosumarizovať svoju tvorbu vo výberovom albume "Paint The Sky With Stars" s prevažne komerčne ladenými skladbami. Vydavateľ tohto výberu Warner Music prišiel aj s limitovanou edíciou "A Box Of Dreams" - tromi tematickými rozdelenými kompaktnými diskami a exkluzívnym, 32-stranovým bookletom, zabaleným do tmavomodrej škatule, ktorá sa otvára ako kniha.
Margareten

Margareten je piaty viedenský obvod. Má rozlohu a žije tu 52 296 obyvateľov (1. 1. 2007).
Briežky

Briežky sú neadministratívna časť (miestna časť a pod.) Bratislavy na východom úpätí Malých Karpát, v mestskej časti Bratislava-Nové Mesto. 
V literatúre sa vyskytuje viacero rôznych definícií tohto územia:
O názve Ahoj-Briežky pozri v článku Ahoj.
Urbanistické obvody.
Briežky podľa definícií č. 1 až 3 zodpovedajú časti urbanistického obvodu Nad Bielym krížom (teda urbanistického obvodu č. 031). Briežky podľa definície č. 4 sú už z definície samostatný urbanistický obvod (urbanistický obvod č. 032). Briežky podľa definície č. 5 zodpovedajú (ak odhliadneme od lesných častí) časti urbanistického obvodu Nad Bielym krížom (031) a celému urbanistickému obvodu Briežky (032). 
Spomínaný urbanistický obvod Briežky (032) tvorí spolu so spomínaným urbanistickým obvodom Nad Bielym Krížom mestskú štvrť Nad Bielym Krížom. . 
Charakteristika (pre rôzne definície pojmu Briežky).
Charakteristiku územia okolia Sliačskej ulice pozri v článku Ahoj. Pokiaľ ide o územie bezprostredne východne od Sliačskej ulice, na severe (ulica Na Briežkoch) sa plánuje oblasť nazvaná Ahoj Briežky (nie je zhodná so štvrťou Ahoj-Briežky) - aj tá je spomenutá v článku Ahoj. 
Južne od ulice Na Briežkoch sa nachádzajú vinohrady; sú obľúbeným miestom na prechádzky s výhľadmi na Nové Mesto. V juhozápadnej časti týchto vinohradov (čiže východne od južnej Sliačskej ulice, hneď za železničnou traťou) už dnes prevláda zástavba rodinných domov či chatiek (ulice Muštová, Rízlingová, Vínna, Otonelská a podobne). V sezóne sa tu dá kúpiť víno od malovýrobcov. Severovýchodne od ulice na Briežkoch sa nachádza Rösslerov lom, v ktorom sa ťažil kameň od 15. storočia do polovice 20. storočia. Ide o významnú prírodnú (geologickú) pamiatku. Z prístupovej cesty sú krásne výhľady na Nové Mesto. Východne od Rösslerovho domu pokračujú vinohrady. 
Ulice boli na území Briežkov prvýkrát pomenované v roku 1957 .
Služby, občianska vybavenosť.
V oblasti ulíc na Briežkoch prakticky nejestvuje žiadna občianska vybavenosť. Pre potreby obyvateľov tejto lokality slúži občianska vybavenosť situovaná na sídlisku nachádzajúcom sa pod Briežkami (t.j. pod železničnou traťou), resp. v mestskej časti Bratislava-Nové mesto – najmä Obchodný dom Slimák na Hálkovej ulici, obchodná sieť na sídlisku na Račianskej ulici (v smere k Račianskemu mýtu), resp. Polus City Center na Vajnorskej ulici.
Briežky podľa definície č. 5.
Túto vyššie v úvode uvedenú, veľmi širokú definíciu uvádza Horváth 1990. Z historického hľadiska na takto definovanom území boli primárne vinohrady (sčasti aj lesy), resp. od 15. storočia aj Rösslerov kameňolom. V 20. storočí už sa tu už nachádzali aj rodinné domy a chaty. Na tomto území Horváth identifikuje 31 názvov historických lokalít, spravidla vinohradníckych záhonov :
Ahoj-Briežky

Ahoj-Briežky je súhrnné označenie dvoch lokalít v okrese Bratislava III.
Vtáčnik (Bratislava)

Vtáčnik () je lokalita v Bratislave, v mestskej časti Nové Mesto v okrese Bratislava III.
Nachádza sa na úpätí Malých Karpát západne od Pionierskej ulice a od železničnej trate. V blízkosti sa nachádza železničné depo. Do lokality náleží rovnomenná ulica.
Vo filme.
Režisérka Eva Križková natočila dokument "Vtáčnik" (Slovensko, 2024, 70 min) s podtitulom "Kapitalizmus z vtáčej perspektívy" o masívnej bytovej výstavbe v tejto pôvodne zelenej lokalite na pomedzí vinohradov a lesa.
Žabí majer

Žabí majer je prevažne záhradkárska kolónia v Bratislave v mestskej časti Rača v okrese Bratislava III.
Nachádza sa medzi Račianskou ulicou, areálom podniku Istrochem a ulicou Bojnická. Územie je špecifickým pralesným biotopom z hľadiska flóry a fauny. Preteká ním odvodňovací kanál prepojený so Šúrskym kanálom, čo umožňuje hniezdenie viacerých druhov vodného vtáctva a výskyt rôznych druhov žiab. V letných mesiacoch je tu možné pozorovať veľa druhov motýľov a vzácnych chrobákov. Lokalita je zaujímavá aj z hľadiska flóry lužného pralesa Podunajskej nížiny.
Liesing

Liesing je dvadsiaty tretí viedenský obvod. Má rozlohu a žije tu 110 464 obyvateľov (1. 1. 2020).
Slovany (Bratislava)

Slovany (historicky , , ) je miestna časť v Bratislave v mestskej časti Bratislava-Nové Mesto v okrese Bratislava III.
Nachádzajú sa východne od niekdajšej, dnes nepoužívanej železničnej zastávky Bratislava-Slovany, ktorá je vedľa priecestia s Riazanskou ulicou na železničnej trati medzi stanicami Bratislava predmestie a Bratislava filiálka.
Kapitulské pole

Kapitulské pole, niekedy zamieňané so štvrťou "Kapitulský dvor", je lokalita Petržalky v miestnej časti Petržalka-Západ nachádzajúca sa západne od lokality Kapitulský dvor, južne od Pečnianskeho lesa a severne od lokality Vojenský dvor. Západnú hranicu štvrte tvorí štátna hranica s Rakúskom.
Ján Ďurica (futbalista)

Ján Ďurica (* 10. december 1981, Dunajská Streda) je bývalý slovenský futbalový reprezentant. Hrával na pozícii stredného, príležitostne aj ľavého obrancu. 
Pochádza z futbalovej rodiny, otec Ján a brat Pavol sú futbalisti.
Ďurica hrával aj za kluby DAC Dunajská Streda a Artmedia Petržalka. Bol súčasťou petržalského tímu, ktorý sa v roku 2005 prebojoval do hlavnej súťaže Ligy Majstrov. V roku 2006 prestúpil do klubu Ruskej superligy FC Saturn Moskovská oblasť, 16. januára 2006 absolvoval premiéru v jeho drese.V roku 2009 prestúpil do klubu Lokomotiv Moskva, s ktorým v sezóne 2014-15 vyhral Ruský pohár. Jeho poslednou zastávkou v Turecku bol Trabzonspor, kde odohral dve sezóny. Posledný klub, za ktorý hral bola Dukla Praha. V roku 2019 ukončil jeho bohatú futbalovú kariéru.
Jašterica živorodá

Jašterica živorodá ("Zootoca vivipara" starší názov "Lacerta vivipara") je druh z čeľade jaštericovité.
Je široko rozšírená po celej Európe, severnej Ázii a Japonsku a v rôznych biotopoch. Podľa Medzinárodnej únie na ochranu prírody a prírodných zdrojov jašterica živorodá patrí medzi najmenej ohrozené druhy, trend celkovej populácie je neznámy, často je to bežný druh, ako napríklad v Číne, kde je považovaná za stabilný druh. V Mongolsku zaznamenali početnosť 17 jedincov na hektár. V niektorých oblastiach jej stavy klesajú, ako v Holandsku. Nížinná populácia v Taliansku je na pokraji vyhynutia. Zriedkavá je tiež v Japonsku.
Výskyt a stav na Slovensku.
Ekosozologický status od roku 2001 "LR:nt" - menej ohrozený druh.
Ochrana.
Je zákonom chránená, spoločenská hodnota je 230 € (Vyhláška MŽP č. 24/2003 Z.z. v znení č. 492/2006 Z. z., 638/2007 Z. z., 579/2008 Z. z., 173/2011 Z. z., 158/2014 Z. z., účinnosť od 01.01.2015).
Druh je zaradený do Bernského dohovoru (Príloha II) a smernici o biotopoch Príloha IV).
Jašterica múrová

Jašterica múrová ("Podarcis muralis", syn. "Lacerta muralis") je druh z čeľade jaštericovitých. Podľa Medzinárodnej únie na ochranu prírody a prírodných zdrojov jašterica múrová patrí medzi najmenej ohrozené druhy, celková populácia je stabilná, na vhodných stanovištiach je bežná.
Výskyt a stav na Slovensku.
Ekosozologický status od roku 2001 "LR:lc" - menej ohrozený druh. 
Odhadovaná veľkosť populácie v rokoch 20072012 bola 10005000 jedincov. Krátkodobý trend za posledných 12 rokov (20002012) bol "klesajúci" a dlhodobý trend od roku 1988 (19882012) bol "stabilný". Kvalita biotopov bola vyhodnotená ako priemerná, z pohľadu krátkodobého trendu za posledných 12 rokov (20002012) "klesajúca" a z pohľadu dlhodobého trendu od roku 1988 (19882012) ako "stabilná".
Odhadovaná veľkosť populácie v rokoch 20132018 10005000 jedincov, vyjadrená v jednotkách v sieti 1x1 km, bola .
Krátkodobý trend za posledných 12 rokov (20072018) bol "klesajúci". Kvalita i plocha obývaného biotopu bola vyhodnotená ako "klesajúca".
Z pohľadu výskytu v Karpatoch bol v rámci projektu Bioregio v roku 2014 vypracovaný návrh ekosozologického statusu za celé pohorie "NT" - takmer ohrozený a za Slovensko "LC" - menej dotknutý.
Ochrana.
Je zákonom chránená, spoločenská hodnota je 500 € (Vyhláška MŽP č. 170/2021). Druh je zaradený do Bernského dohovoru (Príloha II) a smernici o biotopoch (Príloha IV).
Love Buzz

„Love Buzz“ je prvý singel skupiny Nirvana. Na jeho B-strane sa nachádza pieseň „Big Cheese“. Táto skladba je cover verziou piesňe „Love Buzz“ z roku 1969 od skupiny Shocking Blue. Neskôr táto pieseň vyšla na albume "Bleach".
Nákupné stredisko

Nákupné stredisko (iné názvy: shopping-centre, shopping centrum, nákupné centrum, obchodné centrum) je budova alebo komplex budov, ktoré obsahujú rôzne predajné jednotky prepojené chodníkom alebo promenádou na jednoduchý prístup do jednotlivých prevádzok.
Nákupné centrá začali vznikať od 20. rokov 20. storočia spolu so vznikom predmestského života v Spojených štátoch a po druhej svetovej vojne.
Zoznam futbalových reprezentantov Slovenska

Zoznam futbalových reprezentantov Slovenska obsahuje chronologický prehľad hráčov, ktorí reprezentovali Slovensko od roku 1994 a v rokoch 1939–1944 v 349 oficiálnych medzištátnych zápasoch. Celkovo doposiaľ nastúpilo v reprezentácii 319 reprezentantov. Niektorí futbalisti reprezentovali aj Česko-Slovensko počas existencie spoločného štátu, kedy vystupovali Slováci a Česi v česko-slovenskej futbalovej reprezentácii.
Reprezentanti Slovenska od roku 1994 sú "aktualizovaní k 19. novembru 2024 po zápase s Estónskom v Lige národov."
Jašterica zelená

Jašterica zelená ("Lacerta viridis") je najväčšia zo štyroch druhov jašteríc žijúcich na území Slovenska, dorastá do dĺžky až . Jej výskyt je obmedzený na najteplejšie oblasti. Podľa Medzinárodnej únie na ochranu prírody a prírodných zdrojov jašterica zelená patrí medzi najmenej ohrozené druhy, trend celkovej populácie je klesajúci, jej stavy v severozápadnom okraji jej areála rozšírenia klesajú a sú roztrúsené.
Opis.
Dospelé jedince sú prevažne zeleno sfarbené, samce majú v dobe rozmnožovania tyrkysovo sfarbené hrdlo. Mladé jedince môžu byť svetlo hnedé. Samice sú sfarbené odlišne (pohlavná dvojtvárnosť) – sú hnedavé až zelené, s tmavšími škrvnkami pozdĺž dvoch žltkastých pruhov po stranách chrbátu. Brucho majú belavé.
Výskyt.
Je rozšírená v juhovýchodnej Európe od severozápadného Talianska a Rakúska cez južnú Ukrajinu a čiernomorské pobrežie Turecka po Kaspické more.
Výskyt a stav na Slovensku.
Ekosozologický status od roku 2001 "VU" - zraniteľný.
Odhadovaná veľkosť populácie v rokoch 20072012 bola 1 0005 000 jedincov. Krátkodobý trend za posledných 12 rokov (20002012) bol "klesajúci" a dlhodobý trend od roku 1988 (19882012) bol "neznámy". Kvalita biotopov bola vyhodnotená ako "priemerná" a "klesajúca".
Odhadovaná veľkosť populácie v rokoch 20132018 bola 1 0005 000, vyjadrená v jednotkách v sieti 1x1 km, bola .
Krátkodobý trend za posledných 12 rokov (20072019) bol "stabilný".
Z pohľadu výskytu v Karpatoch bol v rámci projektu Bioregio vypracovaný návrh ekosozologického statusu za celé pohorie ako ako aj za Slovensko "NT" - takmer ohrozený.
Prostredie.
Dáva prednosť prostrediam lesostepného charakteru – obýva suché krovinaté stráne, okraje teplých lesov, údolia riek. Vyskytuje sa taktiež aj v krajine pretvorenej človekom, ako sú železničné a cestné násypy, vinice, opustené kameňolomy, zanedbané záhrady a sady atď.
Ochrana.
Je zákonom chránená, spoločenská hodnota je 800 € (Vyhláška MŽP č. 170/2021). Druh je zaradený do Bernského dohovoru (Príloha II) a smernici o biotopoch (Príloha IV).
Sliver (singel)

Sliver je druhý singel skupiny Nirvana. Na jeho B-strane sa nachádza pieseň "Dive".
Táto skladba Neskôr vyšla na zbierke nevydaných singlov "Incesticide" a na výbere najväčších hitov "Nirvana".
Astrálna projekcia

Astrálna projekcia alebo astrálne cestovanie je paranormálna interpretácia psychologického pocitu existencie mimo vlastné telo.
Podľa tejto interpretácie astrálne telo opúšťa fyzické telo a je schopné premiestňovať sa samostatne v nefyzickom priestore, ktorý sa nazýva astrálna sféra, alebo astrál.
Astrálna sféra.
Je nadmnožinou k nášmu hmotnému svetu. Je to nevnímateľná substancia vo vnímateľnom svete a je všadeprítomná. Je to niečo ako nadsvet nášho skutočného sveta.
Aj astrálna sféra ma svoje úrovne.
Technický skúšobný ústav Piešťany

Technický skúšobný ústav Piešťany, a.s. (TSÚ Piešťany, a.s.) je nezávislý certifikačný, skúšobný, kalibračný a inšpekčný orgán, certifikovaný v systéme manažérstva podľa STN EN 9001. V oblasti certifikácie a skúšobníctva pôsobí od roku 1952, v súčasnej podobe pôsobí od roku 1998 a jeho zriaďovateľom je Úrad pre normalizáciu, metrológiu a skúšobníctvo Slovenskej republiky.
História.
V roku 1949 vznikol na základe Rozhodnutia Ministerstva strojárenstva v Prahe, č. j. 12457/50-V-IV-1, výskumný a vývojový závod ako súčasť Kovotechny Praha a v roku 1950 bol ako jej súčasť založený výskumný a vývojový závod Kovotechna Piešťany, ktorého hlavnou náplňou bol výskum, vývoj a skúšanie výrobkov predovšetkým kovového spotrebného tovaru.
V roku 1952 sa tento závod transformoval na skúšobňu výrobkov a materiálov, ktorej počiatočný sortiment tvoril kovový spotrebný tovar, neskôr liečebné nástroje a prístroje, domáce strojčeky, kovový riad, obaly, rysovacie a meracie potreby, neskôr sa uplatnili metrologické činnosti. Od roku 1958 vykonával Piešťanský závod Kovotechna Praha akostné značkovanie výrobkov. Od roku 1960 ako Kovotechna závod 04 bola autorizovaná skúšobňa Piešťany súčasťou VHJ Kovový tovar v Trnave.
1. januára 1965 bol zriadený Strojírenský zkušební ústav v Brne (SZÚ) a skúšobňa v Piešťanoch sa stala jednou z jeho pobočiek. Vďaka rozrastajúcim aktivitám vznikol v roku 1969 zámer na výstavbu nového skúšobníckeho objektu. Výstavba skúšobného areálu trvala od r. 1973 do r. 1991. Dňom 1. 1. 1975 vznikol z pobočky v SZÚ v Piešťanoch Československý ústav pre atestáciu prístrojov a zariadení - SKTC č. 243 - ako právne samostatná štátna hospodárska organizácia podriadená Úradu pre normalizáciu a meranie v Prahe. V roku 1992 zmenil svoj názov na Technický skúšobný ústav, štátny podnik (TSÚ), od roku 1998 sa ustálila podoba názvu na Technický skúšobný ústav Piešťany, š.p. Po vzniku samostatnej Slovenskej republiky sa k 1.1.1993 zriaďovateľom TSÚ Piešťany stal Úrad pre normalizáciu, metrológiu a skúšobníctvo SR podľa zákona 111/1990 Z.z.
Od 1. 1. 2024 sa Technický skúšobný ústav Piešťany, š. p., transformoval na Technický skúšobný ústav Piešťany, a. s.
Kalibrácia a overovanie meradiel.
Osvedčenie o akreditácii č. K 021 udelené Slovenskou národnou akreditačnou službou podľa STN EN ISO/IEC 17025.
Kalibračné laboratórium zabezpečuje kalibráciu meradiel:
Laboratórium technickej akustiky poskytuje kalibráciu: 
Overovanie meradiel na základe rozhodnutí o autorizácií vydaných Úradom pre normalizáciu, metrológiu a skúšobníctvo SR vykonáva overovanie meradiel:
Curdy

Curdy môže byť:
P/E ratio

P/E ratio alebo price-to-earnings ratio alebo koeficient P/E alebo index P/E alebo ukazovateľ P/E (z angl. "price" - cena; "earnings" - zárobok, zisk) je pomer trhovej ceny akcie k čistému zisku (zisku po zdanení) na 1 akciu za dané obdobie. Je to ukazovateľ toho, aká "drahá" je akcia. 
Príklad výpočtu P/E.
Trhová cena akcie firmy "X" je napr. 50 USD/akcia - (P)
Ročný čistý zisk (tzv. EPS - zisk na akciu) na 1 akciu firmy "X" je napr. 4 USD/akcia - (E)
P/E ratio je potom:
Francis Fukuyama

Yoshihiro Francis Fukuyama (* 27. október 1952, Chicago, USA) je americký filozof, ekonóm a spisovateľ. Je autorom viacerých kníh, plných inšpiratívnych myšlienok, veľkých otázok a množstva poznatkov, pričom každá z nich otvorila širokú diskusiu na danú tému. Preslávil sa najmä dielom "The End of History and the Last Man" ("Koniec dejín a posledný človek") vydanou v roku 1992. Myšlienka, že sa ľudstvo ocitlo na konci svojich dejín, pretože neexistujú životaschopné alternatívy voči trhovej ekonomike a liberálnej demokracii, vyvolala búrlivé diskusie.
Kontrafakt (hudobná skupina)

Kontrafakt je slovenské hip-hopové trio pochádzajúce z Piešťan, ktoré v roku 2001 založili Rytmus, Ego a Anys.
Raper Rytmus sa stal všeobecne známou postavou hiphopovej scény druhej polovice deväťdesiatych rokov. Pôvodne vystupoval pod prezývkou Pa3k Metamorfolord, ktorú mu vymyslel Kofik zo Senca a pod ktorou sa objavujil na kompilácii "Zvuky ulice". Po vystúpeniach na hiphopových festivaloch skupina prijala ponuku na nahrávanie a v lete roku 2003 im vydalo vydavateľstvo českého hiphopového magazínu BbaRáK prvý singel "Dáva mi/Dobré veci/Moja rola".
Ku skladbe "Dáva mi" je nakrútený videoklip bývalým pražským graffiti writerom teraz režisérom, Romeom.
Po vydaní ich druhého štúdiového albumu "E.R.A." hudobným vydavateľstvom Sony Music Entertainment bol nakrútený ďalší videoklip ku titulnej skladbe albumu. Vďaka všeobecnému vzostupu popularity hip-hopového žánru ako aj mediálnej prezentácie skupiny, či rapera Rytmusa sa stala skupina Kontrafakt jedným z najznámejších predstaviteľov tohto žánru na Slovensku.
V roku 2013 sa po šiestich rokoch od vydania albumu "Bozk na rozlúčku" vrátili na hudobnú scénu so singlom "Stokujeme Vonku" ktorý predchádzal vydaniu tretieho štúdiového albumu "Navždy", ktorý bol vydaný v decembri 2013 a mal obrovský úspech či už na Slovensku alebo v Česku. V máji 2014 sa konalo turné k albumu "Navždy", kde Rytmus, Ego a Anys navštívili 7 slovenských miest.
V roku 2019 vydali svoj štvrtý štúdiový album "Real Newz".
V roku 2021, 20 rokov po formácií Kontraktu vydali svoj piaty štúdiový album, "KF ako rolls". Pred vydaním albumu vydali na svoj YouTube kanál ukážku každej skladby z albumu. Taktiež na svoj YouTube kanál uverejnili dokumentárny film, "The Most Legendary".
Mokvavý prameň

Mokvavý prameň je prírodná pamiatka v pohorí Považský Inovec v podcelku Nízky Inovec, približne južne od obce Nová Lehota. Je v správe Štátnej ochrany prírody Biele Karpaty. 
Nachádza sa v katastrálnom území obce Nová Lehota, okres Nové Mesto nad Váhom v Trenčianskom kraji. Vyhlásená bola v roku 1983 na rozlohe , bez ochranného pásma. Na území rezervácie platí 4. stupeň ochrany.
Predmetom ochrany je: "V Považskom Inovci zriedkavý príklad silného mokvavého prameňa v oblasti rozhrania kryštalického jadra a bázických obalových vrstiev pohoria. Dobre dostupný študijný objekt a význačný krajinotvorný prvok."
Opis.
V "Považskom Inovci" ide o pomerne zriedkavý mokraďový biotop. Je tvorený silným prameňom vyvierajúcim na rozhraní priepustných vápencov a takmer nepriepustných kremencov. Územie je porastené najmä trsťou obyčajnou, ostricovo-sitinovými porastami či bezkolencom belasým. V okolitom relatívne suchom intenzívne poľnohospodársky využívanom prostredí predstavuje významné útočisko pre chránené druhy obojživelníkov (rosnička zelená - "Hyla arborea", kunka žltobruchá - "Bombina variegata", salamandra škvrnitá - "Salamandra salamandra"), a iných živočíchov viazaných na mokraďové stanovištia (strnádka trstinová - "Emberiza schoeniclus", svrčiak riečny - "Locustella fluviatilis", myška drobná - "Micromys minutus").
Implementačná agentúra Ministerstva práce, sociálnych vecí a rodiny SR

Implementačná agentúra Ministerstva práce, sociálnych vecí a rodiny SR, predtým Fond sociálneho rozvoja je organizácia zriadená v roku 2004 Ministerstvom práce, sociálnych vecí a rodiny SR. Fond sociálneho rozvoja bol zriadený v roku 2004 ako príspevková organizácia, v roku 2007 sa transformoval do štántej rozpočtovej organizácie.
Činnosť Fondu sociálneho rozvoja je financovaná z Európskeho sociálneho fondu a zo štátneho rozpočtu. Finančne podporuje projekty zamerané na zvýšenie zamestnanosti a začlenenie slabých a sociálne vylúčených skupín do spoločnosti. Medzi hlavné oblasti podpory patrí terénna sociálna práca (TSP) v marginalizovaných rómskych komunitách a partnerstiev sociálnej inklúzie (PSI).
Generálnym riaditeľom Fondu sociálneho rozvoja je od roku 2010 Mgr. Marek Hojsík.
Tivadar Ortvay

Tivadar Ortvay (* 18./19. november 1843, Ciclova Montana, Uhorsko, dnes Rumunsko – † 8. júl 1916, Budapešť) bol historik, múzejný pracovník, vysokoškolský učiteľ, profesor na Právnickej akadémii v Bratislave.
Biografia.
Tivadar Ortvay bol maďarskej národnosti. Narodil sa v Sedmihradsku, na území dnešného Rumunska. Študoval na bohosloveckom seminári v Temešvári. Po skončení štúdií bol kaplánom v čanádskej diecéze, profesorom na gymnáziu v Lugoši. Od roku 1875 bol učiteľom histórie na Právnickej akadémii v Prešporku. Absolvoval študijné cesty po Európe a Palestíne. Patril medzi aktívnych a literárne činných členov Bratislavského lekársko-prírodovedného spolku, kde zastával funkciu podpredsedu. Venoval sa starovekej a stredovekej histórii. Jeho diela, založené na bohatom pramennom materiáli, sú často citované. Napísal vodopis Uhorska do konca 13. storočia, Dejiny bratislavskej Právnickej akadémie a rozsiahle Dejiny mesta Bratislavy. Je autorom okolo tridsiatich samostatne vydaných prác, štúdií a článkov z oblasti histórie a archeológie. Vydal knihu "„Pozsony város, utcái és terei“" – Ulice a námestia Bratislavy (1905). Od roku 1879 bol dopisujúci a od roku 1905 riadny člen Uhorskej akadémie vied. Zomrel v Budapešti, kde mal smútočný obrad v cintoríne Kerepesi, ale podľa jeho vôle bol pochovaný na Ondrejskom cintoríne v Prešporku vedľa svojej matky.
Entomologické aktivity.
V roku 1902 vydal v Bratislave rozsiahlu knižnú publikáciu o faune bratislavskej župy, ktorá vyšla pod názvom: "Pozsony vármegye és a területén fekvö Pozsony, Nagyszombat, Bazin, Modor és Szent György városok állatvilága", kde uviedol takmer všetky informácie, ktoré boli o faune mesta Bratislavy a okolia dovtedy napísané a známe. Pokiaľ sa týka informácií o hmyze, tak až na niekoľko druhov, pre okolie Bratislavy nepravdepodobných, bol tento zoznam na svoju dobu prácou veľmi presnou. Obsahoval mnoho dôležitých údajov, do značnej šírky sa zmieňoval o hospodársky škodlivých druhoch hmyzu a obsahoval i spoľahlivé bionomické poznatky.
Mariahilf

Mariahilf je šiesty viedenský obvod. Má rozlohu a žije tu 29 523 obyvateľov (1. 1. 2007). V tomto obvode sa nachádza známa nákupná viedenská ulica Mariahilfer Straße.
Svedok

Svedok môže byť:
Projekt Trinity

Projekt Trinity (v origináli "The Footprints of God") je triler, ktorý napísal americký spisovateľ Greg Iles. Vyšiel v roku 2003 a 2004 v USA, na Slovensku vyšiel v roku 2005. Zaradil sa do bestsellerov New York Times.
Príbeh sa zaoberá superpočítačom, ktorý stavia tajné vládne laboratórium v projekte nazvanom Trinity. Keď jeden z vedcov pracujúcich na projekte zomrie, David Tennant, zistí, že bol zabitý pravdepodobne preto, lebo odmietal prijať zameranie projektu, ktorý bol zameraný na spojenie ľudskej mysle a stroja, aby bolo možné zostrojiť neprekonateľný superpočítač.
Mestské časti Košíc

Mestské časti (Košíc) sú (s istými obmedzeniami) obce v rámci mesta Košice, a to tak v oblasti samosprávy, ako aj v oblasti štátnej správy. Spravujú ich vlastné miestne úrady na čele so starostom. Košice sú v rámci členenia Slovenska na obce z roku 1996 a podľa "zákona o meste Košice" z roku 1990 rozdelené na 22 mestských častí, čo je najviac spomedzi všetkých miest na Slovensku. 
Zoznam mestských častí v Košiciach podľa počtu obyvateľov.
Košice mali v roku 2023, 225 044 obyvateľov.
Externé odkazy.
Oficiálne zoznamy mestských častí sú v prílohách týchto predpisov:
Floridsdorf

Floridsdorf je dvadsiaty prvý viedenský obvod. Má rozlohu a žije tu 137 186 obyvateľov (1. 1. 2007).
Brigittenau

Brigittenau je dvadsiaty viedenský obvod. Má rozlohu a žije tu 82 121 obyvateľov (1.1.2007).
Millennium Tower

Millennium Tower je názov viacerých výškových budov a mrakodrapov, aj plánovaných, vo viacerých mestách:
Millennium Tower (Viedeň)

Millennium Tower je najvyšší mrakodrap vo Viedni a tretia najvyššia stavba v Rakúsku po veži Donauturm a mrakodrape DC Tower 1.
Mrakodrap aj s anténou dosahuje výšku 202 metrov, po strechu 171 metrov. Navrhli ho architekti Gustav Peichl, Boris Podrecca a Rudolf Weber. Má 50 poschodí, slúži na komerčné aj rezidenčné účely a je centrom komplexu známeho ako "Millennium City". Otvorený bol v roku 1999 pri príležitosti príchodu nového tisícročia.
Zoznam najvyšších budov vo Viedni

Toto je zoznam najvyšších budov vo Viedni.
Neubau

Neubau je siedmy viedenský obvod. Má rozlohu a žije tu 29 930 obyvateľov (1. 1. 2007).
Josefstadt

Josefstadt je ôsmy viedenský obvod. Má rozlohu a žije tu 23 892 obyvateľov (1. 1. 2007).
Alsergrund

Alsergrund je deviaty viedenský obvod. Má rozlohu a žije tu 39 333 obyvateľov (1.1.2007).
Favoriten

Favoriten je desiaty viedenský obvod. 
Nachádza sa na južnom okraji Viedne, na juh od Innere Stadt, Wiedenu and Margareten. Favoriten je veľmi husto zaľudnený obvod s množstvom obytných domov. Veľký podiel majú aj obyvatelia z arabských krajín. Sú tu však aj veľké parky a rekreačné zóny.
V tomto obvode s rozlohou žilo k 1. júnu 2022 celkom 212 255 obyvateľov.
Názov obvodu pochádza z mena loveckého kaštieľa "Favorita", predchodcu barokového komplexu súkromnej internátnej školy Theresianum v 4. viedenskom okrese Wiedenu.
Simmering

Simmering je jedenásty viedenský obvod. Má rozlohu a žije tu 82 906 obyvateľov (1.1.2007).
Meidling

Meidling je dvanásty viedenský obvod. Má rozlohu a žije tu 97 078 obyvateľov (1. 1. 2020).
Hietzing

Hietzing je trinásty viedenský obvod. Má rozlohu a žije tu 51 120 obyvateľov (1. 1. 2007).
Penzing (Viedeň)

Penzing je štrnásty viedenský obvod. Má rozlohu a žije tu 83 201 obyvateľov (1. 1. 2007).
Jašterica krátkohlavá

Jašterica krátkohlavá (iné názvy: jašterica bystrá, jašterica obyčajná; lat. "Lacerta agilis") je druh plaza z čeľade jaštericovité ("Lacertidae").
Žije v suchom a slnečnom trávnatom prostredí. Má premenlivú teplotu tela, ktorá sa mení podľa teploty prostredia. S teplotou tela súvisí jej pohyblivosť. Čím je teplejšie, tým je aktívnejšia a pohybuje sa veľmi rýchlo. Zimu prespí v úkrytoch, neprijíma potravu a dýchanie je obmedzené na minimum. Živí sa hmyzom, pavúkmi, dážďovkami a slimákmi. Samček má zelenú farbu s hnedým pruhom na chrbte, samička je sivohnedá. V nebezpečenstve odpútava pozornosť živočíchov, ktoré ju lovia tým, že pri dotyku odlomí chvost. Po čase jej chvost dorastie.
Podľa Medzinárodnej únie na ochranu prírody a prírodných zdrojov jašterica krátkohlavá patrí medzi najmenej ohrozené druhy, trend celkovej populácie je stabilný, vo vhodnom biotope je pomerne bežná, vo Švédsku žije trvalá populácia na najjužnejšom okraji. Jej stavy klesajú vo Švajčiarsku, v Chorvátsku a na Slovinsku. Len nedávno objavili populáciu vo Fínsku. V Kazachstane je silná populácia, v Číne a Mongolsku je stabilná populácia.
Výskyt a stav na Slovensku.
Odhadovaná veľkosť populácie v rokoch 20072012 bola 10 00020 000. Krátkodobý trend za posledných 12 rokov (20002012) bol "klesajúci" a dlhodobý trend od roku 1988 (19882012) bol "stabilný". Kvalita biotopov bola vyhodnotená ako priemerná a stabilná. 
Odhadovaná veľkosť populácie v rokoch 20132018 bola 5 00010 000 jedincov, vyjadrená v jednotkách v sieti 1x1 km, bola .
Krátkodobý trend za posledných 12 rokov (20072019) bol "klesajúci". Kvalita i plocha obývaného biotopu bola vyhodnotená ako stabilná.
Z pohľadu výskytu v Karpatoch bol v rámci projektu Bioregio v roku 2014 vypracovaný návrh ekosozologického statusu za celé pohorie "LC" - menej dotknutý a za Slovensko "NT" - takmer ohrozený.
Ochrana.
Je zákonom chránená, spoločenská hodnota je 300 € (Vyhláška MŽP č. 170/2021). Druh je zaradený do Bernského dohovoru (Príloha III) a smernici o biotopoch (Príloha IV).
Rudolfsheim-Fünfhaus

Rudolfsheim-Fünfhaus je pätnásty viedenský obvod. Má rozlohu a žije tu 70 490 obyvateľov (1.1.2007).
Ottakring

Ottakring je šestnásty viedenský obvod. Má rozlohu a žije tu 93 722 obyvateľov (1. 1. 2007).
Hernals

Hernals je sedemnásty viedenský obvod. Má rozlohu a žije tu 52 563 obyvateľov (1. 1. 2007).
Währing

Währing je osemnásty viedenský obvod. Má rozlohu a žije tu 47 391 obyvateľov (1.1.2007).
Döbling

Döbling je devätnásty viedenský obvod. Má rozlohu a žije tu 67 773 obyvateľov (1. 1. 2007).
Krátkonôžka štíhla

Krátkonôžka štíhla ("Ablepharus kitaibelii") je druh z čeľade scinkovité. Podľa Medzinárodnej únie na ochranu prírody a prírodných zdrojov krátkonôžka štíhla patrí medzi najmenej ohrozené druhy, celková populácia je stabilná, je to bežný druh ale na okrajoch svojho areálu rozšírenia je zriedkavejšia.
Rozšírenie.
Žije vo Východnej Európe a Juhozápadnej Ázií. Na Slovensku sa vyskytuje poddruh "Ablepharus kitaibelii fitzingeri" (Mertens, 1952).
Opis.
Je to malý a nenápadný jašter. Je veľmi plachý, žije pod kameňmi a listami na suchých lúkach, svahoch a poliach. Má hnedé až bronzové sfarbenie, s medeným leskom, s čiernymi pruhom pozdĺž boku čím pripomína mladého slepúcha. Jej viečka sú na rozdiel od ostatných scinkov nepohyblivé.
Dorastá do 10-12 cm, samica je kratšia, pretože nemá taký dlhý chvost ako samec. Samice majú silnejšie telo. Hlava má tvar kužeľa, so špicatejším nosom, bez krčného límca. Končatiny sú krátke a ďaleko od seba. Na konci chvosta majú krátky tŕňovitý výrastok.
Je to vajcorodý druh. Kladie dve až štyri veľké vajcia.
Výskyt a stav na Slovensku.
Krátkonôžka štíhla žije na juhu a juhovýchode Slovenska vo svetlých lesoch a lesostepiach.
Ekosozologický status od roku 2001 "LR:lc" - menej ohrozený druh. 
Odhadovaná veľkosť populácie v rokoch 20072012 bola 10005000 jedincov na 12 lokalitách. Krátkodobý trend za posledných 12 rokov (20002012) aj dlhodobý trend od roku 1988 (19882012) boli "klesajúce". Kvalita biotopov bola vyhodnotená ako priemerná a stabilná. 
Odhadovaná veľkosť populácie v rokoch 20132018 8944178 jedincov, vyjadrená v jednotkách v sieti 1x1 km, bola .
Krátkodobý trend za posledných 12 rokov (20072019) bol "stúpajúci". Kvalita i plocha obývaného biotopu bola vyhodnotená ako stabilná.
Z pohľadu výskytu v Karpatoch bol v rámci projektu Bioregio v roku 2014 vypracovaný návrh ekosozologického statusu za celé pohorie a rovnako aj za Slovensko "VU" - zraniteľný.
Ochrana.
Je zákonom chránená, spoločenská hodnota je 2000 € (Vyhláška MŽP č. 170/2021). Druh je zaradený do Bernského dohovoru (Príloha III) a smernici o biotopoch (Príloha IV).
Mickey Rourke

Mickey Rourke vlastným menom Philip Andre Rourke Jr. (* 16. september 1952, Schenectady, New York) je americký herec. Účinkuje zväčša v drámach, akčných filmoch a trileroch. Pretože bol cvičený boxer, v 90. rokoch bol obsadzovaný ako profesionálny boxer v malých úlohách.
referencie.
1. ^ "The Importance (and Roller-Coaster Ride) of Being Mickey Rourke". The Miami Herald. 2006-08-04. http://www.accessmylibrary.com/coms2/summary_0286-8812771_ITM. Retrieved 2009-01-13.
2. ^ a b Cadwalladr, Carole (2008-11-23). "'I've been to hell. I'm not going back there'". The Observer (London). http://www.guardian.co.uk/film/2008/nov/23/mickey-rourke-interview. Retrieved 2009-01-13.
3. ^ Pop Culture Florida - Google Book Search. books.google.co.uk. http://books.google.co.uk/books?id=OVEk7QcEEKEC&amp;pg=PA57&amp;dq=Mickey+Rourke+boxing+record#PPA57,M1. Retrieved 2009-02-22.
Rebelové

Rebelové je český muzikál Filipa Renča z roku 2000. Dej sa odohráva v júni až auguste predrevolučného roku 1968. V hlavných úlohách sa objavili Soňa a Zuzana Norisové.
Dej.
Príbeh sa vracia do obdobia maturít a letných prázdnin až po revolučné dni roku 1968. Hlavné postavy muzikálu sú študentky Tereza (Zuzana Norisová), Bugina (Alžbeta Stanková) a Julča (Anna Veselá) a trojica vojakov, utekajúcich z kasární na západ. Cestu Šimona (Jan Révai), Boba (Jaromír Nosek) a Emana (Ľuboš Kostelný) však "skomplikuje" stretnutie s trojicou dievčat a ich neplánované zdržanie spôsobí rad ďalších komplikácií v ceste za vytúženým snom. Veci sa ešte viac zamotajú po zistení, že územie našej krajiny obsadzujú cudzie vojská. Príbeh lásky končí rozdelením, no hoci Tereza s otcom odchádza na „západ“, jej Šimon padne do rúk bezpečnosti a končí vo väzení.
Francesco Aquilini

Francesco Aquilini je riaditeľom investičnej skupiny Aquilini Investment Group, so sídlom vo Vancouveri. Je súčasným majiteľom hokejového klubu Vancouver Canucks a štadióna Rogers Arena.
Vancouver Canucks.
17. novembra 2004 kúpila investičná skupina Aquilini Investment Group (ktorú viedol Francesco Aquilini) 50 percentný podiel v Orca Bay Sports and Entertainment, spoločnosti, ktorá vlastnila klub aj hokejový štadión GM Place od Johna McCawa. Aquilini a jeho dvaja obchodní partneri, Tom Gaglardi a Ryan Beedie rokovali niekoľko mesiacov so spoločnosťou Orca Bay bez dosiahnutia dohody. V januári 2005 podali Gaglardi a Beedie žalobu na Aquliniho a Orca Bay, v ktorej ich obvinili z pokusu dosiahnuť vzájomnú dohodu s využitím informácií, ktoré Gaglardi a Beedie získali z ich vlastnej obchodnej ponuky.
8. novembra 2006 kúpil Aqulini spolu s jeho bratmi Robertom a Paulom zvyšných 50 percent podielu Johna McCawa v klube a štadióne.
V máji 2007 obdržal najvyšší súd Britskej Kolumbie prípad Gaglardi a Beedie verzus Aqulini a Orca Bay. Súd sa začal v júni 2007. 10. januára 2008 bol vyhlásený konečný verdikt súdu, ktorý rozhodol, že Aquilini sa nedopustil ničoho protizákonného a ostáva majiteľom klubu.
Elektrónové delo

Elektrónové delo alebo elektrónová tryska je komponent (nesprávne dýza ), ktorý sa skladá z väčšieho počtu elektród.
V poradí od začiatku trubice sú to:
Táto elektrónová dýza je pre obrazovku s elektrostatickým vychyľovaním.
Tři vejce do skla

Tři vejce do skla je film z roku 1937 v réžii Martina Friča, v ktorom vytvoril hlavnú trojrolu český herec Vlasta Burian.
Dej.
Detektív Vincenc Babočka (Vlasta Burian) je inšpektor civilnej strážnej bezpečnosti a jeho nadriadený (Theodor Pištěk) ho prehliada. Raz večer chytí Babočka bankového podvodníka Webera (tiež Vlasta Burian), ktorého prepadli inšpektori práve vo chvíli, keď si dohováral schôdzku so svojimi spoločníkmi. Od Webera sa Babočka dozvie, čo má za lubom a pretože mu je veľmi podobný, prezlečie sa za neho, aby jeho spoločníkov zatkol. 
Inšpektori si ho ale pomýlia, zatknú a Webera privedie niekto iný. Weber im ale utečie, to Babočku naštve a jeho nadriadený ho pošle na vyšetrenie. Lekár (Jaroslav Marvan) ho pošle do Karlových Varov. Hneď vo vlaku však príde na stopu, a spozná maharadžu Yohiru (Rudolf Kadlec), ktorý tiež ide do Varov. Vo Varoch v pátraní pokračuje, a keď si na terase hotelu Richmond objedná „Tři vejce do skla“, netuší, že vysloví heslo Weberových komplicov. A pretože je práve prezlečený za Webera, tak si ho Weberovi komplici Jiřina (Míla Reymonová) a Frank (Bohuš Záhorský) zmýlia a dajú mu kľúče od jeho izby.
Keď tam príde, tak ho prezlečú do uniformy kniežaťa Nariškina (opäť Vlasta Burian), bez toho, aby vedeli, že to je Babočka, a chcú po ňom, aby zistil na večierku, kde má maharadža schované tri diamanty. Na večierku predvedie sa napokon dozvie, kde drahokamy sú. Neskoro v noci sa opitý vráti do izby, a v tej chvíli sa tam objaví i pravý Weber. Nastane zložitá zápletka, kedy sa obaja mlátia do hlavy. Babočkovi pomôžu Weberovi komplici Webera zneškodniť (bez toho, aby vedeli, kto je pravý). Ráno, keď komplici zistia, kto je pravý Weber, tak sa strhne zamotaný dej, pri ktorom chce Babočka maharadžovi strážiť diamanty, neskôr sa ukáže, že maharadža je falošný, rovnako ako aj jeho diamanty, on spoločne so svojím spoločníkom (Karel Dostál) potom ukradne pravé diamanty aj šek od van Houdena a tiež šperky klenotníkov.
Po niekoľkých výmenách Babočky a Webera sa Babočkovi tajne a za pomoci svojho psa podarí šperky a diamanty získať. Obe bandy potom utečú lietadlom, kde sa dozvedia, že o všetko prišli, šek získal van Houden (Antonín Novotný) zase späť, vďaka maharadžovej sekretárke Sandre Kotovej (Helena Bušová). Babočka všetkých lotrov zneškodní, vyskočí z lietadla, zavolá políciu, a tá po pristátí lietadla zločincov zatkne. Babočka je vyznamenaný, povýšený a potom ešte prehovorí do rozhlasu…
Things

Things je názov EP a zároveň druhého albumu bardejovskej hudobnej skupiny The Bridgeheads. Na platni sa nachádzajú tri skladby, ktoré majú predznačovať ďalšie hudobné smerovanie skupiny. Album bol vydaný 10. septembra 2007.
O albume.
EP "Things" vzniklo v Londýne a pojednáva o odvrátenej strane veľkomesta a ľudskej povahy. Nahrávka obsahuje skladby „Things“, „Animals“ a „Expression“. Masteringu sa ujal Streaky, ktorý predtým mastroval Depeche Mode, Kasabian, Moby, The Stone Roses, The White Stripes.
Colin McRae

Colin McRae (* 5. august 1968, Lanark, Spojené kráľovstvo – † 15. september 2007, tamže) bol britský jazdec rallye. Bol štvrtým najúspešnejším automobilovým pretekárom histórie rallye v počte vyhratých pretekov, za Sébastienom Loebom, Carlosom Sainzom a Marcusom Grönholmom. 
Pochádzal z rodiny pretekárov zo škótskeho mesta Lanark. Jeho otec Jimmy McRae je päťnásobný víťaz Britskej rallye. Colin McRae vybojoval titul majstra sveta automobilových súťaží v roku 1995, ako celkovo druhý skončil v rokoch 1996, 1997 a 2001, tretí v roku 1998. Bol členom tímov Subaru, Citroen, Ford a Škoda. Pomohol Subaru získať pohár konštruktérov v rokoch 1995, 1996 a 1997. V roku 2003 dosiahol rovnaký úspech za Citroen. Po jeho prvom získanom titulu sa na trhu objavila počítačová hra "Colin McRae Rally".
Zomrel 15. septembra 2007 pri páde jeho helikoptéry AS 350 Écureuil.
Euromast

Euromast je vysoká vyhliadková veža v holandskom meste Rotterdam. Postavili ju počas rokov 1958 až 1960 k príležitosti Floridae, podľa návrhu holandského architekta Huiga Maaskant-a. 
Pôvodne 101 metrov vysoká veža je kvôli stabilite vstavaná do veľkého betónového bloku. V roku 1970 na ňu nasadili 84 metrov vysoký stožiar (hovorovo "Space Tower" – vesmírnu vežu).
"Euromast" je často navštevovanou turistickou atrakciou s reštauráciou vo výške približne 100 metrov. Je to ale len vyhliadková a nie televízna veža, ako sa bežne predpokladá.